Vastused avalikule konkursile „Sõidukite Luhamaa maanteepiiripunkti sisenemise ja riigipiiri ootealade haldamise korraldamise ülesande üleandmine“ esitatud küsimustele

								Teie: 15.07.2011
								Meie: 19.07.2011 nr 7-7/136-4

Küsimus:
Vastuse esimene lause määratleb, et „tasu sisse ei saa arvestada eelnevatel aastatel tehtud investeeringud muul eesmärgil, kui vaid neid kulusid,  mis kattuvad halduslepingu kohase ooteala ettevalmistamise ja haldamise ülesande täitmisega.“  Seega saab esimesest lausest saada aru nii, et tasu sisse saab arvestada need investeeringud ehk abikõlbulikud need eelnevalt tehtud investeeringud, mis kattuvad halduslepingu kohase ooteala ettevalmistamise ja haldamise ülesande täitmisega.

Vastuse teine lause aga määratleb, et „ettevõte saab investeeringutena näidata vaid neid tegevusi, mis on tehtud pärast konkursi eduka pakkumuse esitanud pakkuja väljakuulutamist.“

Seega saab teisest lausest saada aru nii, et abikõlbulikud kulud on ainult need kulud, mis on tehtud pärast eduka pakkumuse väljakuulutamist. Eeltoodust tulenevalt on esimene ja teine lause omavahel vastuolus, mistõttu palume täiendavat üheselt arusaadavat selgitust, mis on abikõlbulik kulu. 

Vastus:

Õiguse andja kinnitab, et enne halduslepingu sõlmimist tehtud investeeringud ei ole abikõlblikud ja neid ei või haldusülesande täitja  piiriületuse ooteala kasutamise tasu sisse arvestada.  Abikõlblikud on vaid need investeeringud, mis on tehtud pärast avalikul konkursil edukaks tunnistatud pakkumise vastu võtmist. Sellest hetkest on kulud  põhjendatud kui need on tehtud seoses piiriületuse ooteala ettevalmistamisega või haldusülesande täitmisega.